Jan Erling Haugland

Jan Erling Haugland (født 15. mars 1943 på Mysen) er en norsk offiser, leder av polekspedisjoner i Arktis og Antarktis og bistandsarbeider.

 Liv og virke 
Haugland er sønn av bygg- og murmester og gårdbruker Erling Martinius Høitomt Haugland (1904–1980) og telegrafbetjent Eleonora Marie Tidemand Thomsen Kinn (1907–1991). Han stammer fra Botnerfolket i Høland på farssiden, og til Roos-ætten på sin mors side. Han giftet seg i 1962 med barne-og barselpleier Anne Marie Tørum (f. 1943), datter av arkitekt Harald Tørum og sykepleier Signe Elfrida Lovise Johansen.

Haugland har blant annet vært ansatt ved Norsk Polarinstitutt (NP) som direktør for operasjon-og materiellavdeling og Svalbardavdelingen. På 1970-tallet var han stasjonssjef for NPs forskningsstasjon på Svalbard. Han har deltatt i og ledet en rekke ekspedisjoner i Arktis og Antarktis, og i flere fjell og ørkenstrøk. Haugland er omtalt som en av vår tids aktive globetrottere.

Haugland har vært aktiv innen oppbygging av nasjonale anlegg for norsk polarforskning, og hadde bl.a ansvaret for den praktiske oppbyggingen av den første Trollstasjonen i Dronning Maud Land (1989). Han var også sterkt delaktig i planleggingen og oppbyggingen av Sverdrup- og Zepplinstasjonen i Ny-Ålesund, Svalbard og i etableringen av landingsstripen for fly på Troll Airfield ved Trollstasjonen i Antarktis.«Ekspedisjoner i Antarktis»; snl.noforskning.no: «Nordmenn lager første flystripe i Antarktis»  Han var administrerende direktør for flynettverket som ble kalt Dronning Maud Land Air Network (DROMLAN), og som elleve nasjoner var sammen om å drifte, fra nettverket ble etablert i 2000 og frem til 2011. Nettverket var blant annet ansvarlig for flyplassen Troll Airfield. Per 2021 er DROMLAN fortsatt i virksomhet.

Haugland har arbeidet med humanitært arbeid fra FN (prins Sadruddin Aga Khans stab), Flyktninghjelpen og Kirkens Nødhjelp i Asia, og for Norsk Folkehjelp på Afrikas horn. Han har teknisk og økonomisk utdannelse i tillegg til offisersutdannelse i Luftforsvaret fra Norge og USA, og avsluttet sin tjeneste i Luftforsvaret i 1985 etter å ha vært adjutant/kontorsjef for forsvarssjefene Hamre, Hauge og Bull Hansen. I 1995 var han student ved Forsvarets høgskole. Han har også studert ved Danvik Folkehøgskole.

Jan Erling Haugland er fellow of The Arctic Institute of North America, Royal Geographical Socity (UK) and Fellow Emeritus of Explorers Club i USA, Life Member Adventure Foundation (Pakistan) og medlem av Travellers ClubTravellers Club  i Norge.

 Utmerkelser 
 I 2005 ble han tildelt Kongens fortjenstmedalje i gullkongehuset.no: Tildelinger av ordener og medaljer
 I 2002 Forsvarets medalje for internasjonale operasjoner med  stjerne
 I 2001 Croix des Anciens Militaries, Sveits
 I 1976 US Army Air Defense School Foreign Military Students Badge, Honour Graduate
 Luftforsvarets vernedyktighetsmedalje med 3 stjerner
 NAIS medaljen i Gull
 I 2003 Explorers Club Award of Merit, USA
 I 2003 Paul Harris Fellow, Rotary International
 I 2017 Paul Harris Fellow m Safir, Rotary International

 Forfatterskap 
 Mitt polarliv – blant forskere, fly og eventyrere i sør og nord. Skyline forlag, 2003. ISBN 82-91385-28-9
 Medforfatter i Norge i Antarktis – fra erobring til moderne forskning. Schibsted forlag, 2008. ISBN 978-82-516-2589-0
 Medforfatter i Alltid underveis, Travellers Club 75 år. 2003.  ISBN 82-303-0001-1

 Referanser 
Norges Statskalender 2002, s. 449
Ottesen, Odd: «Slekten Botner i Høland», Høland Historielag 1982, s 65, 5b, Gjøa Bottolsdatter Botner. Høitomt/Haugland slekten, er direkte etterkommere av 5b.
Crawford, Lillie Rollins/Crawford Robert Junios: Roos af Hjelmesæter – A Swedish Noble Family with Allid Families and Emigrants Cateway Press, Inc. Baltimore, MD 1996, s 98-99, table 6.2. Ulfhild Brynjulfsdotter, (Se også Dansk Adels Aarbog 1903). Hauglands morfar, Seacaptain (US) Charles Tidemand Thomsen, er direkte etterkommer av 6.2.
Norsk Polarinstitutts Virksomhet, 1972–1973 og 1975/1976 (Årsrapport)
Svalbardposten nr 26, 1975–1976 og nr 19, 2000
Polaraktualiteter av Polarforskningssekretariatet (Sverige), nr 105 des 2001, s 2.
Lundereng, Inge: Artikkel i Vi Menn,  nr  8 2002, s 46-51
Holm, Arne O. og Moe, Kirsti: Artikkel i Svalbardposten nr 19, 2000.
Mahoney, Jill: «The Globe and Mail», Life Stories, R 13, publisert  20. mai 2000
Fossheim, Eivind: «Fra Polarviddene til Afrikas høyeste Fjell» Artikkel i Aftenposten, publisert 15. mars 1993.
Ayaz, Farhana: The News (Pakistan), Juni 1991.
Fossheim, Eivind: Artikkel i Aftenposten, publisert 7. februar 1998.
Baardseth, Helge: Artikkel i Vagabond, nr. 5 1997.
Fossheim, Eivind: «Fra Polarviddene til Afrikas høyeste Fjell». Artikkel i Aftenposten, publisert 15. mars 1993.
Engdal, Eskil: DN Magasinet, publisert 19./20. februar 2005
Löwer, Hans-Joachim/Ullal, Jay: Stern Magazin nr 48, s 140,  publisert 22. november 1990
Ny Fremtid nr 2, 1985, Magasin for Det norske Flyktningeråd.
Hanssen, Halle Jørn: «Art i Apell» (Norsk Folkehjelps Magasin) nr 4, 2003.
Moss Avis, «Adjutant hos Forsvarssjefen» publisert 9. januar 1981.
The Explorers Club Yearbook, s. 172, publisert 2008 av Explorers Club, NY.

Kategori:Norske polfarere
Kategori:Personer tilknyttet Norsk Folkehjelp
Kategori:Kongens fortjenstmedalje i gull